Corrado Giaquinto

Corrado Giaquinto (Molfetta, Bariko probintzia, 1703ko otsailaren 8a - Napoli, 1766ko apirilaren 18a) Rokoko margolaritza estiloko artista izan zen. XVIII. mendearen lehen erdian Erroman rokokoaren ordezkari nagusitzat jotzen da.

 Biografia 
Bari iparraldeko Molfettan jaioa, Giaquinto Francesco Solimena eta Sebastiano Concaren ikaslea izan zen. Nazioarteko ibilbide bikaina egin zuen: hala, Espainiako gortera deitu zuten 1753 eta 1762 artean, Madrilgo, Escorialeko eta Aranjuezko errege jauregietan lanak egiteko. Madrilen, ganbera-pintore, San Fernandoko Arte Ederren Errege Akademiako zuzendari nagusi (1753ko abendua) eta Santa Barbarako Tapizen Errege Fabrikako zuzendari artistiko izendatu zuten.https://www.museodelprado.es/aprende/enciclopedia/voz/giaquinto-corrado/bb430501-d842-4ca7-89f7-e8e5eb96f463

Dizipulutzat José del Castillo eta Antonio González Velázquez izan zituen, azken honek Mariano Salvador Maella gidatuko zuena. Espainian egindako lana, Giambattista Tiepolorena moduan, eragin garrantzia izan zen Goyaren estiloa garatzeko garaian.

 Obra 
Oso egile emankorra izan zen. Bere lanak munduko museo askotan aurki daitezke: Pradoko Museoan (Madril), Louvreko museoan (Paris), Cerralbo museoan (Madril), Boloniako Pinakoteka Nazionalean... Teknika desberdinak erabili zituen: olioa mihise gainean, freskoak, e.a.

 Iruditegia 

 Erreferentziak 

 Kanpo estekak 

Kategoria:Rokoko margolariak
Kategoria:Italiako margolariak
Kategoria:XVIII. mendeko margolariak
Kategoria:Napolin hildakoak
Kategoria:Erretratugileak
Kategoria:Biluzi artistikoaren margolariak
Kategoria:Erlijiozko artearen margolariak
Kategoria:Mitologiaren margolariak
Kategoria:San Fernandoko Arte Ederren Errege Akademia